Lav et referat af nedenstående tekst:

Tekst:
I Mariager er de gode til at genanvende plastik. Faktisk er de nogle af landets bedste. Virksomheden hedder Aage Vestergaard Larsen, og i fremtiden skal den genanvendte plastik bruges til at lave Arlas grønne mælkekasser. - En aftale som den her er utrolig vigtig for os i Mariager fordi, den viser, at vi kan være med, når man snakker om at højne kvaliteten i produkter, der er lavet ud af genanvendt plast. Det betyder for os, at når vi kan lave kvalitet, så kan vi også bibeholde produktionen i Danmark, udtaler Franz Cuculiza, der er administrerende direktør i Aage Vestergaard Larsen. Den nye samarbejdsaftale med Arla har stor betydning for virksomheden, der i forvejen er Danmarks største inden for genanvendelse af plastaffald. Aftalen betyder, at der skal produceres mellem 300.000 og 400.000 mælkekasser om året. - Vi er i dag 50 medarbejdere, der beskæftiger sig med genanvendt plast, og vi forventer bestemt her i de kommende år, at vi bliver ved med at udvikle vores samarbejde med de større kunder, og det betyder helt klart, at vi også bliver mange flere ansatte, siger Franz Cuculiza.

Referat:
I fremtiden skal virksomheden Aage Vestergaard Larsen fra Mariager stå for en stor del af alle Arlas grønne mælkekasser.